 JAWAAB: Isbedelka waxa uu ahaa hal-heys muhiim u ahaa dhammaan ololaha musharraxiinta galay tartanka doorashada madaxtinamada, waxaana dhamaanteen isku raacsaneyn sida ay muhiim u tahay in arrinka wax laga beddalo, balse aniga iyo kooxdeydaba waxaan lahayn hal ku dhig kale oo aan dhib badaneyn oo ah Nabad iyo Nolol, shacabka Soomaaliyeed waxa uu u baahan yahay nabad iyo inuu si sharaf leh u noolaado si la mid ah shucuubta kale, waana laba arrin oo isku xiran, markii ay inoo suurta gasho inaan wax ka bedelno xaaladda ammaan oo aan ka adkaanno khattaraha Al-shabaab iyo Al-qaacida, waxaan awoodi doonnaa inaan shacabka Soomaaliyeed u sameyno nolol sharaf leh innaga oo dib-u nooleyneyna dhaqaalaha, fursado shaqo abuureyna, arrinkana sidiisii hore ku soo celineyna. 